Ժխտական դերբայ

Ժխտական դերբայ, ժամանակակից հայերենի կախյալ դերբայներից կամ ձևաբայերից մեկը։ Ցույց է տալիս օժանդակ բայի ժխտական ձևերով արտահայտվող չկատարելի գործողության կամ եղելության ընդհանուր գաղափար և գործ է ածվում պայմանական եղանակի ժխտական խոնարհման ձևերում։

 Կազմություն 
Ժխտական դերբայը կազմվում է բայի առաջին հիմքից, որին ավելանում են -ի, -ա վերջավորությունները, ինչպես՝

գրել — գրի
կարդալ — կարդա
զարմանալ — զարմանա։

 Ժամանակաձևեր 
Ժխտական դերբայը ժամանակակից հայերենի միակ կախյալ դերբայն է, որ չի զուգորդվում օժանդակ բայի հաստատական ձևերի հետ, այսինքն՝ խոնարհման հարացույցում եմ օժանդակ բայի դրական ձևերի հարադրությամբ հանդես չի գալիսՀ. Պետրոսյան, Հայերենագիտական բառարան, Երևան,1987, էջ 239։։
 Պայմանական եղանակ. Անցյալ 
  Եզակի թիվ Հոգնակի թիվ  I դեմք  չէի ներկի  չէինք ներկի II դեմք չէիր ներկի  չէիք ներկի III դեմք չէր ներկի  չէին ներկի
 Պայմանական եղանակ. Ապառնի 
  Եզակի թիվ Հոգնակի թիվ  I դեմք  չեմ ներկի  չենք ներկի II դեմք չես ներկի  չեք ներկի III դեմք չի ներկի  չեն ներկի

 Ծանոթագրություններ 

 Գրականություն 
Լևոն Եզեկյան, Հայոց լեզու, Երևան, 2007, էջ 287։

Կատեգորիա:Բայ